APROBACIÓN DEFINITIVA DA ORDENANZA DAS TAXAS POLA PRESTACIÓN DE SERVIZOS DE ACOMETIDA
ADMINISTRACIÓN LOCAL — Municipal — Porriño, O (Ordenanzas e Regulamentos, 02/10/2020)

Dacordo co previsto no artigo artigo 65.2 da Lei 7/85 por remisión expresa do artigo 70.2 do mesmo texto legal, publícase texto integro da Ordenanza fiscal reguladora das taxas pola prestación de servizos de conexión de acometidas a rede en baixa de auga potable e rede de saneamento de augas residuais, aprobada inicialmente polo Pleno da Corporación o pasado 30.06.2020, exposta ao público por 30 días hábiles, sen alegacións, para a súa entrada en vigor, logo que pasen 15 días hábiles desde a súa publicación integra: En uso das facultades concedidas polos artigos 133.2 e 144 da Constitución e polo artigo 106 da Lei 7/1985, Reguladora das Bases de Réxime Local, e de conformidade co disposto nos artigo 15 ao 19 do Texto refundido da lei reguladora das facendas locais aprobado polo Real decreto lexislativo 2/2004, de 5 de marzo, este Concello de O Porriño establece a taxa pola prestación do servizo municipal de autorización e conexión de acometidas á novas redes en baixa de auga potable e de saneamento cando sexan executadas polo concello e con anterioridade a súa adscrición ao Consorcio de augas do Louro, a que se refire o artigo 20.4. t) do citado Texto refundido da lei reguladora das facendas locais aprobado polo Real decreto lexislativo 2/2004, de 5 de marzo, que se rexerá pola presente Ordenanza Fiscal, e cuxas normas atenden ao previsto no artigo 57 do mesmo texto legal. Constitúe o feito impoñible desta taxa a recepción dos servicios que a continuación se detallan, prestados polo Concello de Porriño: A autorización e conexión de acometidas á novas redes en baixa de auga potable e de saneamento cando sexan executadas polo concello e con anterioridade a súa adscrición ao Consorcio de augas do Louro. Por unidade de execución de acometida, de ata 8 metros de lonxitude: Para uso doméstico e asimilado.347,54 €/ud Para uso non doméstico.394,94 €/ud Por cada metro adicional de acometida uso doméstico e asimilado.43,44 €/metro Por cada metro adicional de acometida uso non doméstico.49,37 €/metro Ás tarifas aplicaráselles o IVE correspondente, conforme coa normativa tributaria vixente. Por unidade de execución de acometida, de ata 6 metros de lonxitude: Para uso doméstico e asimilado.200,07 €/ud Para uso non doméstico.314,24 €/ud Por cada metro adicional de acometida uso doméstico e asimilado.33,35 €/metro Por cada metro adicional de acometida uso non doméstico.52,37 €/metro Ás tarifas aplicaráselles o IVE correspondente, conforme coa normativa tributaria vixente. A xestión, liquidación, inspección e recadación desta Taxa realizarase de conformidade co prevido na Lei Xeral Tributaria e nas demais Leis do Estado reguladoras da materia, así como nas disposicións ditadas para o seu desenvolvemento. A taxa pola autorización e execución da acometida aos servizos de abastecemento e saneamento devindicarase, nacendo a obriga de contribuír, cando se inicie a actividade municipal que constitúe o seu feito impoñible, entendéndose esta iniciada dende que teña lugar o inicio da execución da acometida ás redes de abastecemento e saneamento municipais. O emprego da rede de sumidoiros públicos para a evacuación de augas residuais será obrigatoria para todos os usuarios domésticos que posúan unha rede de sumidoiros pública a menos de 100 metros, e devindicarase a taxa aínda cando os interesados non procedan a efectuar a conexión á rede. En materia de infraccións e sancións relacionadas coa taxa regulada na presente Ordenanza fiscal, estarase ó disposto na Lei Xeral Tributaria e demais normativa aplicable ó efecto.1. Dedución da taxa ás familias numerosas.2. Exención por estar en situación de exclusión social.3. Exención ás entidades de iniciativa social.4. Se as solicitudes non reúnen os requisitos sinalados nos puntos anteriores, requirirase ao interesado na forma establecida no artigo 68 da Lei 39/2015, de 1 de outubro, do procedemento administrativo común das administracións públicas, para que nun prazo de 10 días emenden a falta ou achegue os documentos preceptivos, coa indicación de que, se así non o fixese, considerarase que desistiu da súa petición, logo de resolución ditada para o efecto. A presente ordenanza entrará en vigor unha vez publicada no BOP e transcorra o prazo a que se refire o artigo 70.2, en relación co 65.2 da Lei 7/1985, do 2 de abril, reguladora das bases de réxime local, e comezará a aplicarse a partir do día seguinte a súa publicación no boletín oficial da provincia de Pontevedra. En O Porriño a 24 de setembro de 2020. A Alcaldesa – Eva García de la Torre.